થોડા દિવસથી સહારાના રણ ની લૂ દઝાડતી ગરમીમાં શેકાયેલુઁ મન થઇ ગયું હતું . એક બેચેન કરતી ,દઝાડતી , તાવની ગરમીમાં શેકાતા શરીર જેવું મન . વિચારોની છૂટી છવાઈ વાદળી દેખાય એટલું જ . કોઈ વિચારને પકડી ન શકે , ન ક્યાંય અટકી શકે …… વહેતા વાયુ જેવું મન. આ વિચારે છે તે હું જ કે ? ? પવન માં ચોતરફ ઉડી ગયેલા કાગળો ને , વેરવિખેર કાગળો ને એક એક કરી ઉઠાવીએ અને પછી એને સમજીને ક્રમવાર ગોઠવવા પડે એવી મનની દશા છે .કોઈ ઘટનાની અસરો ,એની ઉત્પત્તિ અને એનાથી જન્મેલા વિચાર વમળો બધાં સેળ-ભેળ થઇ ને સંદર્ભ ગુમાવી બેઠા છે .કોઈ ચલચિત્ર જોતાં જોતાઁ જો વારેઘડીએ rewind forward કર્યા કરીએ તો અચાનક વર્તમાન પળ કઈ હતી તે ભુલાઈ જાય તેવી સ્થિતિ છે મારા મનની .